**Molėtų rajono savivaldybės taryba**

**SPRENDIMAS**

**DĖL molėtų rajono SAVIVALDYBės PRIVATIZAVIMO KOMISIJOS SUDARYMO IR jos NUOSTATŲ PATVIRTINIMO**

2021 m. lapkričio 25 d. Nr. B1-251

Molėtai

Vadovaudamasi Lietuvos Respublikos vietos savivaldos įstatymo 15 straipsnio 5, 6, 7 dalimis, 16 straipsnio 2 dalies 6 punktu, 18 straipsnio 1 dalimi, Lietuvos Respublikos valstybei ir savivaldybėms priklausančių akcijų privatizavimo įstatymo 6 straipsniu, Molėtų rajono savivaldybės tarybos veiklos reglamento, patvirtinto Molėtų rajono savivaldybės tarybos 2019 m. rugsėjo 26 d. sprendimu Nr. B1-179 „Dėl Molėtų rajono savivaldybės tarybos veiklos reglamento patvirtinimo“, 79, 130, 132, 134, 135 punktais, atsižvelgdama į Molėtų rajono savivaldybės mero 2021 m. lapkričio 16 d. potvarkį Nr. B3-20 „Dėl kandidatūrų teikimo į Molėtų rajono savivaldybės privatizavimo komisiją“, Molėtų rajono savivaldybės administracijos direktoriaus 2021 m. lapkričio 16 d. siūlymą Nr. B88-26 „Dėl narių siūlymo į Molėtų rajono savivaldybės privatizavimo komisiją“, Molėtų rajono savivaldybės tarybos opozicinės frakcijos 2021 m. lapkričio 17 d. siūlymą,

Molėtų rajono savivaldybės taryba nusprendžia:

1. Sudaryti Molėtų rajono savivaldybės privatizavimo komisiją (toliau – Privatizavimo komisija):

Audrius Ilgevičius, Molėtų rajono savivaldybės tarybos narys;

Vytautas Nekrošius, Molėtų rajono tarybos opozicinės frakcijos narys;

Aldona Rusteikienė, Molėtų rajono savivaldybės administracijos Turto skyriaus vedėja;

Remigijus Tamošiūnas, Molėtų rajono savivaldybės administracijos Teisės ir civilinės metrikacijos skyriaus vedėjas;

Žydrūnė Vaidachovičienė, Molėtų rajono savivaldybės tarybos narė;

Gytis Vercinskas, Molėtų rajono tarybos opozicinės frakcijos narys;

Sigitas Žvinys, Molėtų rajono savivaldybės administracijos direktorius.

2. Paskirti Privatizavimo komisijos pirmininku Sigitą Žvinį, Molėtų rajono savivaldybės administracijos direktorių.

3. Patvirtinti Molėtų rajono savivaldybės privatizavimo komisijos nuostatus (pridedama).

4. Pripažinti netekusiu galios Molėtų rajono savivaldybės tarybos 2011 m. gegužės 26 d. sprendimą Nr. B1-128 „Dėl Molėtų rajono savivaldybės turto privatizavimo komisijos sudarymo ir nuostatų patvirtinimo“ su visais pakeitimais ir papildymais.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika

PATVIRTINTA

Molėtų rajono savivaldybės

tarybos 2021 m. lapkričio 25d.

sprendimu Nr. B1-251

**MOLĖTŲ RAJONO SAVIVALDYBĖS PRIVATIZAVIMO KOMISIJOS NUOSTATAI**

**I SKYRIUS**

**BENDROSIOS NUOSTATOS**

1. Šie nuostatai nustato Molėtų rajono savivaldybės privatizavimo komisijos (toliau – Privatizavimo komisija) tikslą, uždavinius, veiklos organizavimą, funkcijas, komisijos narių teises ir pareigas, sprendimų priėmimo ir jų įforminimo tvarką, atsakomybę ir atskaitingumą.

2. Privatizavimo komisija sudaroma privatizavimo priežiūrai ir Lietuvos Respublikos valstybei ir savivaldybėms priklausančių akcijų privatizavimo įstatymo nustatytiems uždaviniams įgyvendinti. Įgyvendinus šiuos uždavinius, Privatizavimo komisijos veikla Molėtų rajono savivaldybės (toliau – Savivaldybės) tarybos sprendimu gali būti nutraukta. ~~arba ši komisija pertvarkyta.~~

3. Privatizavimo komisija savo veikloje vadovaujasi Lietuvos Respublikos Konstitucija, Lietuvos Respublikos valstybei ir savivaldybėms priklausančių akcijų privatizavimo įstatymu, kitais Lietuvos Respublikos įstatymais, Lietuvos Respublikos Vyriausybės nutarimais, Molėtų rajono savivaldybės tarybos veiklos reglamentu, patvirtintu Molėtų rajono savivaldybės tarybos 2019 m. rugsėjo 26 d. sprendimu Nr. B1-179 „Dėl Molėtų rajono savivaldybės tarybos veiklos reglamento patvirtinimo“, kitais teisės aktais ir šiais nuostatais.

**II SKYRIUS**

**PRIVATIZAVIMO KOMISIJOS SUDARYMAS IR VEIKLOS ORGANIZAVIMAS**

4. Privatizavimo komisija sudaroma Savivaldybės tarybos kadencijos laikotarpiui iš ne mažiau kaip 7 narių, iš kurių ne mažiau kaip 2 narių kandidatūras teikia ir atšaukia Savivaldybės tarybos opozicinės frakcijos, jeigu tokios yra. Privatizavimo komisijos nariai skiriami ir atleidžiami Savivaldybės tarybos sprendimu. Privatizavimo komisijos pirmininką skiria ir nuostatus tvirtina Savivaldybės taryba.

5. Privatizavimo komisijos posėdžius organizuoja ir jiems vadovauja Privatizavimo komisijos pirmininkas. Jeigu Privatizavimo komisijos pirmininkas negali atvykti į Privatizavimo komisijos posėdį, posėdžio pirmininką Privatizavimo komisijos nariai išsirenka iš dalyvaujančių komisijos narių.

6. Apie rengiamą Privatizavimo komisijos posėdį ne vėliau kaip prieš 2 darbo dienas visi šios komisijos nariai turi būti informuoti elektroniniu paštu. Iki nurodyto termino Privatizavimo komisijos nariai turi gauti būsimo posėdžio darbotvarkę ir jame numatomos svarstyti posėdžio medžiagos kopijas (medžiaga pateikiama elektroniniu paštu). Privatizavimo sandorių projektų ir vertinimo ataskaitų kopijos Privatizavimo komisijos nariams atskirai nėra teikiamos, tačiau sudaroma galimybė su jomis susipažinti.

7. Visi Privatizavimo komisijos posėdžiai yra protokoluojami. Posėdžius techniškai aptarnauja, juos organizuoja ir surašo posėdžių protokolus Privatizavimo komisijos sekretorius, kuris Savivaldybės administracijos direktoriaus įsakymu skiriamas iš administracijos valstybės tarnautojų. Posėdžio protokolą pasirašo Privatizavimo komisijos posėdžio pirmininkas ir sekretorius. Privatizavimo komisijos sekretorius nėra Privatizavimo komisijos narys ir neturi balsavimo teisės.

8. Privatizavimo komisijos sprendimai priimami 2/3 visų posėdyje dalyvaujančių komisijos narių balsų. Privatizavimo komisijos posėdis yra teisėtas, jeigu jame dalyvauja ne mažiau kaip pusė komisijos narių, įskaitant ir komisijos narius, balsuojančius raštu.

9. Privatizavimo komisijos narys, negalintis dalyvauti posėdyje, bet susipažinęs su darbotvarke ir posėdžio medžiaga, turi teisę balsuoti raštu (elektroniniu paštu). Privatizavimo komisijos nario balsavimas raštu įskaitomas į posėdžio kvorumą, taip pat į balsavimo rezultatus.

10. Privatizavimo komisijos pirmininko arba ne mažiau kaip 3 komisijos narių reikalavimu dėl svarstomo klausimo gali būti balsuojama slaptai arba vardiniu balsavimu.

11. Privatizavimo komisijos sprendimai skelbiami Savivaldybės interneto svetainėje.

**III SKYRIUS**

**PRIVATIZAVIMO KOMISIJOS FUNKCIJOS**

12. Privatizavimo komisija atlieka funkcijas:

12.1. priima sprendimą dėl pritarimo (nepritarimo) privatizavimo objektų privatizavimo programų projektams;

12.2. priima sprendimą dėl pritarimo (nepritarimo) privatizavimo sandorių projektams, išskyrus reguliuojamoje rinkoje sudarytus privatizavimo sandorius;

12.3. priima sprendimą dėl pritarimo (nepritarimo) strateginių investuotojų sąrašo projektui;

12.4. Lietuvos Respublikos valstybei ir savivaldybėms priklausančių akcijų privatizavimo įstatymo numatytais atvejais priima sprendimą dėl privatizavimo objekto privatizavimo programos sustabdymo ir (ar) pripažinimo, kad ši programa baigta

12.5. priima sprendimą dėl pritarimo (nepritarimo) savivaldybei nuosavybės teise priklausančių akcijų paketų, kurie pagal sutartį perduoti privatizuoti centralizuotai valdomo valstybės turto valdytojui ir kurie visuotiniame akcininkų susirinkime suteikia mažiau kaip 1/4 balsų, pardavimui, kai Lietuvos Respublikos vertybinių popierių įstatymo (toliau – Vertybinių popierių įstatymas) nustatyta tvarka yra pateiktas privalomas oficialus pasiūlymas pirkti šį akcijų paketą;

12.6. priima sprendimą dėl pritarimo (nepritarimo) reikalavimui, kad būtų nupirkti savivaldybei nuosavybės teise priklausantys akcijų paketai, kurie pagal sutartį perduoti privatizuoti centralizuotai valdomo valstybės turto valdytojui ir kurie suteikia mažiau kaip 1/20 visų balsų, kai Vertybinių popierių įstatymo nustatytais atvejais ir tvarka privalomai perkamos akcijos;

12.7. atlieka ir kitas įstatymų nustatytas funkcijas.

**IV SKYRIUS**

**PRIVATIZAVIMO KOMISIJOS TEISĖS IR PAREIGOS**

13. Vykdydama jai pavestas funkcijas, Privatizavimo komisija turi teisę gauti iš Savivaldybės administracijos padalinių, Savivaldybei pavaldžių institucijų ir privatizavimo objektų valdytojų informaciją, kuri būtina Privatizavimo komisijos funkcijoms atlikti.

14. Privatizavimo komisija turi teisę kviesti dalyvauti posėdžiuose Savivaldybės tarybos narius, Savivaldybės administracijos valstybės tarnautojus ir darbuotojus, Savivaldybės įmonių ir įstaigų vadovus ir kitus asmenis.

15. Privatizavimo komisijos narys privalo dalyvauti posėdžiuose, o jeigu negali dalyvauti, apie tai turi pranešti Privatizavimo komisijos pirmininkui ar sekretoriui telefonu ar el. paštu.

16. Privatizavimo komisijos narys neturi teisės balsuoti svarstomu klausimu, jei jis ar jo artimi asmenys (tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai, sutuoktinis, sugyventinis, partneris, kai partnerystė įregistruota įstatymų nustatyta tvarka, taip pat sutuoktinio, sugyventinio, partnerio, kai partnerystė įregistruota įstatymų nustatyta tvarka, vaikai, vaikų, brolių, seserų, vaikaičių sutuoktiniai, sugyventiniai, partneriai, kai partnerystė įregistruota įstatymų nustatyta tvarka) yra asmeniškai suinteresuoti sprendimo rezultatais. Apie tai, kad yra suinteresuotas svarstomu klausimu, komisijos narys privalo informuoti Privatizavimo komisijos posėdžio dalyvius.

17. Vykdydama savo funkcijas, Privatizavimo komisija privalo laikytis privatizavimo procesą reglamentuojančių teisės aktų reikalavimų ir šių nuostatų.

**V SKYRIUS**

**BAIGIAMOSIOS NUOSTATOS**

18. Privatizavimo komisija atsako už tinkamą privatizavimo priežiūrą ir šiuose nuostatuose nustatytų funkcijų vykdymą įstatymų nustatyta tvarka.

19. Privatizavimo objektų privatizavimo programų projektus rengia ir medžiagą Privatizavimo komisijos posėdžiams pateikia Savivaldybės administracija.

–––––––––––––––––––––––––––